དེ་རིང་ནི་ཆོ་འཕྲུལ་སྨོན་ལམ་ཆེན་མོའི་དུས་ཆེན་རེད།ཉིན་མཚན་ཀུན་ཏུ་དཀའ་ལས་སྐྱིད་སྡུག་རྒྱག་མཁན་གྱི་མདོ་ཕྱོགས་དང་།སྔགས་ཕྱོགས་ཀྱི་སློབ་གྲྭ་བ་དག་ལ་བྱ་དགའ་འབུལ་རྒྱུ་ཡིན།སྤྱིར་བཏང་སྔར་དུང་སྒྲུབ་ཚོགས་པའི་སྐབས་བྱ་དགའ་འབུལ་དགོས་ཀྱང་།ད་ལོར་དུང་སྒྲུབ་ཕྱིར་འཐེན་བྱས་པས་དགེ་རྒན་རྣམས་ཁོམ་ལོང་མ་བྱུང་།དེས་ན།དེ་རིང་ཚེས་བཟང་སྐལ་བཟང་གི་ཉིན་བྱ་དགའ་འབུལ་རྒྱུ་ཡིན།དེ་ཡང་།མཁན་པོ་གཙོ་བོ་རེད།ལས་སྣེ་རྣམས་དང་།དགེ་རྒན་རྣམ་པ་ཚང་མ་དེ་རིང་འདིར་ཕེབས་ནས་བྱ་དགའ་སྤྲད་རྒྱུ་ཡིན།བྱ་དགའ་མ་འབུལ་གོང་དུ་མཛད་རིམ་ལྟར་སློབ་གཉེར་དང་འབྲེལ་བའི་སྐད་ཆ་སྐར་མ་ཁ་ཤས་མ་གཏོགས་མང་པོ་བཤད་རྒྱུ་མིན།དེ་ཡང་།སྟོར་སྐོར་དགོན་པ་ནི།སྟོང་སྐོར་ཟླ་བ་རྒྱལ་མཚན་གྱིས་བཏབ་ཀྱི་དགོན་པ་དང་བཞེངས་པའི་མཆོད་རྟེན་ཞིག་དང་།མདོ་སྔགས་ཟུང་འབྲེལ་གྱི་དགོན་པ་ཞིག་རེད།སྤྱིར་བཏང་།དགོན་འདི་བཏབ་ནས་མི་ལོ་ལྔ་བརྒྱ་ལྷག་དྲུག་བརྒྱ་ཟིན་ལ་ཁད་དེ་འདྲའི་ཡུན་རིང་དང་ལོ་རྒྱུས་ལྡན་པའི་དགོན་པ་ཞིག་རེད།འོན་ཀྱང་།འདི་ལྟ་བུའི་གཟེངས་བསྟོད་ལག་ཁྱེར་འབུལ་རྒྱུའི་ལུགས་སྲོལ་ནི།ན་ནིང་གི་ལོར་གསར་གཏོར་བྱས་པས་སྔོན་མར་ཡོད་མ་རེད།དེ་ཡིན་དུས་མདོ་སྔགས་རིག་གནས་དང་བཅས་པའི་དགེ་རྒན་རྣམས་ཀྱིས་གཙོ་བོར་བྱས་ནས་སློབ་མ་ཡོངས་སུ་རྫོགས་པས་ཐོས་བསམ་སྒོམ་གསུམ་འཆད་རྩོད་རྩོམ་གསུམ་ཐམས་ཅད་ལ་དཀའ་ལས་འོ་བརྒྱལ་མང་པོ་གནང་ཡོད་པ་རེད།སྟོང་སྐོར་དགོན་པ་དར་དང་མི་དར་རྒྱས་དང་མི་རྒྱས་ནི་མདོ་སྔགས་སློབ་གླིང་ལ་རག་ལས་ཡོད་པ་རེད།དེ་ཡིན་པ་དེ་གྲྭ་བ་རྣམས་ཀྱིས་ཤེས་རྒྱུ་རེད།ཁྱིམ་པ་རྣམས་ཀྱིས་ཀྱང་ཕལ་ཆེར་ཤེས་རྒྱུ་རེད།འཇིག་རྟེན་གཏམ་དཔེ་ལ།ཕ་བརྒྱ་ལ་བུ་བརྒྱ་ཟེར་བ་ལྟར་མདོ་སྔགས་སློབ་གླིང་ནང་དུ་སློབ་མ་བརྒྱ་དང་བདུན་བཅུ་ལྷག་ཙམ་ཞིག་ཡོད་པ་རེད།དེ་ཡིན་དུས་ཕ་མ་རྣམས་ཀྱིས་སོ་སོའི་བུ་རྒྱུད་སྟོང་སྐོར་དགོན་པ་ནང་དུ་བཞག་ནས་ཆོས་ལྡན་གྱི་བྱ་བ་སློབ་གཉེར་ཡག་པོ་བྱེད་བཞིན་ཡོད་དང་མེད།དེ་རིང་འདིར་ལྟོས་དང་ཕལ་ཆེར་ཤེས་རྒྱུ་རེད།དེ་ཡང་མདོ་ཕྱོགས་ཀྱི་དཔེ་ཆར་བལྟས་ནས་ཉིན་མཚན་ཀུན་ཏུ་སློབ་སྦྱོང་ཚུལ་བཞིན་བྱེད་པ་དང་།སྔགས་ཕྱོགས་ལ་བློ་འཛིན་བྱེད་པ་བཅས་མདོར་ན།ནམ་ཉིན་མཚན་ཀུན་ཏུ་སློབ་སྦྱོང་ལ་ཁ་ཕྱོགས་ཏེ་གྲྭ་པ་ཡག་པོ་བྱས་ནས་བཞུགས་ཡོད་པ་རྣམས་གཙོ་བོ་ནི།རང་ཆོས་རང་དོན་རེད།དྲིན་ཅན་ཕ་མ་ལ་དྲིན་ལན་འཇལ་བ་རེད།སྟོང་སྐོར་དགོན་པ་ལ་ཞབས་ཏོག་རེད།བཀའ་དྲིན་ཆེན་པོ་ཡིན།